Την περίοδο αυτή στο θρόνο της Ρωσίας βρίσκεται ο Τσάρος Πέτρος A' (1689 - 1725), ιδρυτής της δυναστείας των Ρομανώφ. H απομονωμένη και όχι ισχυρή ως τότε Ρωσία θα γίνει, χάρη σ’ ένα μεγαλόπνοο πρόγραμμα διοικητικών, οικονομικών και στρατιωτικών μεταρρυθμίσεων, μεγάλη Ευρωπαϊκή δύναμη υπολογίσιμη από τις Αυλές τις Ευρώπης και από την Yψηλή Πύλη. Με την άνοδο του Πέτρου στο Ρωσικό θρόνο άρχισε να απλώνεται στους Ορθοδόξους λαούς των Βαλκανίων η φήμη του ως ισχυρού ηγεμόνα και να δημιουργούνται γύρω από το πρόσωπό του θρύλοι που συγκινούσαν τα λαϊκά στρώματα.